**Ո Ր Ո Շ ՈՒ Մ**

**Կատարողական վարույթը կասեցնելու մասին**

24.07. 2014թ. ք.Երևան

ՀՀ ԱՆ ԴԱՀԿ ծառայության Երևան քաղաքի Արաբկիր և Քանաքեռ-Զեյթուն բաժնի հարկադիր կատարող Ռ.Առուստամյանս, ուսումնասիրելով 18.10.2013թ. հարուցված թիվ 01/04-7152/13 կատարողական վարույթի նյութերը.

**Պ Ա Ր Զ Ե Ց Ի**

ՀՀ Երևան քաղաքի Շենգավիթ վարչական շրջանների ընդհանուր իրավասության դատարանի կողմից 13.12.2012թ. տրված թիվ ԵՇԴ/0199/02/12 կատարողական թերթի համաձայն պետք է «Վալտի Մոթորս» ՍՊԸ-ից հօգուտ «Կոնվերս Բանկ» ՓԲԸ-ի բռնագանձել 909.137,75 ԱՄՆ դոլարին համարժեք դրամ, ինչպես նաև սկսած 13.03.2012թ.-ից մինչև վարկի մնացորդի գումարը՝ 488.257,26 ԱՄՆ դոլարին համարժեք դրամը բանկին վերադարձնելու օրը բռնագանձումը կողմերի միջև կնքված լրացուցիչ համաձայնագրերի 1.2 կետով նախատեսված տարեկան 18 տոկոսադրույքի հաշվարկով տոկոսներն ու նույն համաձայնագրի 4.3 և 4.4 կետերով նախատեսված տույժերի գումարը:

Բռնագանձումը տարածել 11.07.2008թ. «Կոնվերս բանկ» ՓԲԸ-ի և «Դվին Հոլդինգ» ՓԲԸ-ի միջև կնքված թիվ N1C091725 պայմանագրով գրավադրված սարքավորումների, 11.07.2008թ. «Կոնվերս բանկ» ՓԲԸ-ի և Տիգրան Սարգսյանի միջև կնքված թիվ N1C091724 պայմանագրով գրավի առարկա հանդիսացող Տիգրան Սարգսյանին պատկանող Երևան քաղաքի Բաղրամյան փողոցի 2 շենքի 63 և 64 հասցեում գտնվող բնակարանների, 11.07.2008թ. «Կոնվերս բանկ» ՓԲԸ-ի ու «Տաքսի Տուր» ՍՊԸ-ի միջև կնքված N1C091608 գրավի պայմանագրով գրավադրված, պայմանագրի կից «Հավելված» 1-ում նշված թվով 40 հատ «Շկոդա Օկտավիա» մակնաշի ավտոմեքենաներից 32 ավտոմեքենաների և 22.06.2009թ. «Կոնվերս բանկ» ՓԲԸ-ի և «Դվին Հոլդինգ» ՓԲԸ-ի միջև կնքված թիվ N1C127968 և N1C127969 պայմանագրերով գրավի առարկա հանդիսացող «Դվին Հոլդինգ» ՓԲԸ-ի սեփականությունը հանդիսացող նշված պայմանագրին կից «Հավելված» 1-ում նշված սարքավորումների վրա:

Պարտապան Տիգրան Սարգսյանի վերաբերյալ ՀՀ ԱՆ ԴԱՀԿ ապահովող ծառայության Երևան քաղաքի Արաբկիր և Քանաքեռ-Զեյթուն բաժնում հարուցվել է թվով 8 կատարողական վարույթներ որոնցով ընդհանուր բռնագանձման ենթակա գումարը կազմում է 528.700.000 ՀՀ դրամ, ինչպես նաև բանկային տոկոսները, և կատարողական գործողությունների կատարման ծախս, իսկ պարտապանին սեփականության իրավունքով պատկանող գույքերը բավարար չեն պահանջատերերի պահանջները ամբողջությամբ բավարարելու համար:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.**

**Ո Ր Ո Շ Ե Ց Ի**

Կասեցնել 18.10.2013թ. հարուցված թիվ 01/04-7152/13 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

**հարկադիր կատարող Ռ.ԱՌՈՒՍՏԱՄՅԱՆ**